২০২৩ মরক্কো ভূমিকম্প
২০২৩ সালের ৮ই সেপ্টেম্বর একটি ৬.৮ মাত্রার ভূমিকম্প মরক্কোর মারাকেশ-সাফি অঞ্চলে আঘাত হানে। ভূমিকম্পের কেন্দ্রস্থল ছিল মারাকেশ থেকে ৭১.৮ কিলোমিটার (৪৪.৬ মাইল) দক্ষিণ-পশ্চিমে আটলাস পর্বতমালার ইঘিল শহরের কাছে। পর্বতমালার নিচে অগভীর তির্যক-ধাক্কার ত্রুটির ফলে এটি ঘটেছিল। এপর্যন্ত ২৯৪৬ জনের মৃত্যুর খবর পাওয়া গেছে–বেশিরভাগ মারা গেছে মারাকেশের বাইরে। ব্যাপক ক্ষয়ক্ষতি হয়েছে, মারাকেশের ভবন এবং ঐতিহাসিক নিদর্শনগুলি ক্ষতিগ্রস্ত হয়েছে। স্পেন, পর্তুগাল এবং আলজেরিয়াতেও ভূমিকম্প অনুভূত হয়।